การฉีดยาให้ตาย

การฉีดยาให้ตาย หรือ การฉีดสารพิษให้ตาย () เป็นการฉีดยาหนึ่งอย่างหรือหลายอย่างเข้าสู่บุคคลเพื่อให้บุคคลนั้นถึงแก่ความตายอย่างฉับพลัน เป็นวิธีการหลักในการประหารชีวิต แต่อาจพบในกรณีอื่น เช่น การุณยฆาต และการฆ่าตัวตาย ยาที่ใช้นั้นปกติได้แก่บาร์บิทูเรต ยาสงบประสาท และโพแทสเซียมคลอไรด์ ซึ่งจะทำให้หมดสติ หยุดหายใจ และหัวใจหยุดเต้น ตามลำดับ

วิธีการนี้ริเริ่มในสหรัฐ และได้กลายเป็นวิธีการตามกฎหมายสำหรับประหารชีวิตในประเทศกัวเตมาลา ประเทศจีน ประเทศไต้หวัน ประเทศไทย ประเทศไนจีเรีย ประเทศมัลดีฟส์ และประเทศเวียดนาม แต่ประเทศไนจีเรียไม่ได้ประหารชีวิตมาตั้งแต่ ค.ศ. 2000 และประเทศมัลดีฟส์ก็ไม่ได้ประหารชีวิตมาตั้งแต่ได้รับเอกราช ส่วนประเทศไต้หวัน แม้จะกำหนดไว้ดังกล่าว ก็ไม่เคยประหารชีวิตด้วยวิธีนี้ แต่ใช้วิธีอื่น อย่างการยิงเป็นต้น อนึ่ง ประเทศฟิลิปปินส์เคยประหารชีวิตด้วยวิธีนี้จนกระทั่งยกเลิกโทษประหารชีวิตใน ค.ศ. 2006 ส่วนกัวเตมาลาได้ยกเลิกโทษประหารชีวิตสำหรับอาชญกรรมทั่วไปใน ค.ศ. 2017

อ้างอิง 

การประหารชีวิต
วิธีการประหารชีวิต